Ngaben iku upacara kanggo nyucikaké atma (roh) fase pisanan minangka kuwajiban suciné umat Hindhu Bali marang leluhuré kanthi nglakoni prosèsi ngobong mayit. Kayadéné ing babagan "pitra yadnya", awaking manungsa kapérang saka awak kasar, awak alus, lan karma. Awak kasar manungsa kadhapur saka 5 unsur kang sinebut "Panca Maha Bhuta" ya iku "pertiwi" (dat padhet), "apah" (dat cuwèr), "teja" (dat panas), "bayu" (angin), lan "akasa" (ruwang hampa). Kalima unsur iki nyawiji mbentuk fisik manungsa lan diobahaké déning "atma" (roh). Nalika manungsa mati, kang mati iku mung awak kasar thok, atma-né ora. Ngaben iku prosès nyucikaké atma utawa roh nalika ninggal awak kasar.